Loomaaed kuulutas välja fotokonkurss ZoFo 2023 võitjad!
#000000
Loomaaia viiekümnendaks juubeliks 1989. aastal valminud paksunahaliste maja koos oma väliaedikutega on koduks mitmele loomaliigile. Nii tänapäeva suurimatele maismaaimetajatele – võimsate võhkadega väljasuremisohus aafrika savannielevantidele kui ka väljasuremisohus olevale ning erakliku ja peidulise eluviisiga kääbusjõehobule. Kiskjatest on esindatud kõrgejalgsed kaslased karakalid, keda saab uudistada õueaedikus, ning alati erksad ja tegutsemistuhinas vilkad surikaadid. Hiirlastest elavad paksunahaliste majas türgi ogahiired, berberi vööthiired ning kodu- ja laborirotid ja vöölastest usin kaevaja pruun-harjasvöölane.
#000001
Paksunahaliste maja on koduks ka põnevatele roomajatele: maailma ühele pikemale maole – tumedale tiigerpüütonile, Egiptuse valitsejanna Kleopatra randmeehtena kuulsust kogunud kuningpüütonile, kauni mustriga kuningboale ja vees saaki varitsevale kollasele anakondale. Roomajatest on esindatud ka väiksemad boalased ja erivärvilised nastiklased, jalgadeta sisalik stepivaskuss, sinikeel-skink, jeemeni kameeleon, rüülik, vöösaba, gekod, leopardkilpkonnad ja keskaasia kilpkonnad.
#000002